බුදුරජාණන් වහන්සේගේ ශාසනය පර්ය්‍යාප්ති ශාසනය, ප්‍රතිපත්ති ශාසනය, ප්‍රතිවේධ ශාසනය යනුවෙන් ත්‍රිවිධාකාර වෙන බව පෙර ලිපි ඇසුරෙන් අපි ඔබව දැනුම්වත් කළෙමු. ස්වාක්ඛාත ගුණය වනාහි මෙම ශාසනයන් අතුරින් පර්යාප්ති ශාසනය කෙරෙහිම විශේෂයෙන් දක්නට ලැබේ. සංදිට්ඨික ගුණයත් අකාලික ගුණයත් විශේෂයෙන් ප්‍රතිපත්ති ශාසනය හා ප්‍රතිවේධ ශාසනය කෙරෙහිම දක්නට ලැබෙති. එසේම ස්වාක්ඛාත ගුණය මාර්ගය අරමුණු කොට දක්නට ලැබෙන අතරම සංදිට්ඨික හා අකාලික ගුණය ඵල ලාභීත්වය අරමුණු කොට දක්නට ලැබෙති. නිර්වාණගාමී ප්‍රතිපදාව සීල, සමාධි, ප්‍රඥා, විමුක්ති, විමුක්ති ඥාන දර්ශන යන අංග පහෙන් යුක්තය. මින් සීල, සමාධි, ප්‍රඥා යන ගුණ කඳු තුන ස්වාක්ඛාත ගුණය යටතට ගැනෙන අතර විමුක්ති, විමුක්ති ඥාන දර්ශනය යන අංග දෙක සංදිට්ඨික හා අකාලික ගුණයන්ට අයත් වේ.
සංදිඨික හා අකාලික ගුණයන්ට අයත් අංග ගණන කීයද ?
දෙක